На основу члана 8. Правилника о одржавању јавне расправе ("Службени лист општине Љубовија“, број 12/18) Одељење за буџет и финансије доноси

**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О ДРУГИМ ИЗМЕНАМА И ДОПУНАМА ОДЛУКЕ О БУЏЕТУ ОПШТИНЕ ЉУБОВИЈА ЗА 2022. ГОДИНУ**

**Тачка 1.**

Програмом јавне расправе о нацрту Одлуке о другим изменама и допунама одлуке о буџету општине Љубовија за 2022. годину, утврђује се начин спровођења јавне расправе, рокови излагања на јавни увид  нацрта Одлуке, ток јавне расправе и извештавање о спроведеној јавној расправи.

**Тачка 2.**

Циљ јавне расправе јесте обезбеђивање јавности у процесу доношења буџета општине и учешћу субјеката у давању примедби, предлога и сугестија које ће послужити за коначно утврђивање предлога Одлуке о другим изменама и допунама одлуке о буџету општине Љубовија за 2022. годину.

**Тачка 3.**

Правни основ за доношење Одлуке о другим изменама и допунама одлуке о буџету општине Љубовија за 2022. годину садржан је у члану 63. Закона о буџетском систему („Службени гласник РС“, број 54/2009, 73/2010, 101/2010, 101/2011, 93/2012, 62/2013, 63/2013 (испр.), 108/2013, 142/2014, 68/2015 (др.закон), 103/2015, 99/2016, 113/2017, 95/2018, 31/2019, 72/2019, 149/2020 и 118/2021 и 118/2021-др.закон) и члану 20. Закона о локалној самоуправи („Службени гласник РС“, број 129/07, 83/14-др.закон, 101/16-др.закон, 47/2018 и 111/2021-др.закон).

 **Тачка 4.**

Од јавне расправе се очекује да подстакне кориснике буџета, стручњаке и ширу јавност да се укључе у процес расправе и дају конкретне предлоге мишљења и коментаре на нацрт Одлуке.

**Тачка 5.**

Јавна  расправа  о  нацрту Одлуке спроводи се путем:

* партнерства (укључивање представника јавног, приватног и цивилног сектора у јавну расправу),
* информисања (јавно обавештење о предмету и току спровођења јавне расправе)  и
* транспарентно (јавна доступност развојних докумената који су предмет јавне расправе).

**Тачка  6.**

Жељени учесници у јавној расправи су: јавна предузећа, јавне установе, школе, предшколске установе, месне заједнице, спортске организације, невладине организације, службе Општинске управе, представници привреде, пољопривреде и заинтересовани грађани и представници средстава јавног информисања.

**Тачка 7.**

Јавна расправа траје у периоду од 13.10.2022. до 28.10.2022. године. Отворени састанак о нацрту Одлуке се спроводи у конференцијској салина III спратуопштине Љубовија, дана **28.10.2022.** године са почетком у **12,00** часова. Текст нацрта Одлуке доступан је за јавни увид на интернет страници општине Љубовија [www.ljubovija.rs](http://www.ljubovija.rs) и на Јавном буџетском порталу општине Љубовија од 13.10.2022. године.

**Тачка 8.**

Позив  за  јавну  расправу  и  Програм  Јавне  расправе  поставља  се  на интернет страници [www.ljubovija.rs](http://www.ljubovija.rs) и на Јавни буџетски портал општине Љубовија.

**Тачка 9.**

Учесници јавне расправе и други заинтересовани субјекти могу  у  писаној  форми  доставити  своје  предлоге,  примедбе  и  сугестије  на  нацрт   Одлуке  и  то путем e-mail-а на адресу: vesna.rakic@ljubovija.rs и mladen.djokic@ljubovija.rs .

Примедбе, предлози и сугестије  се  подносе у слободној форми.

**Тачка 10.**

У радно тело које ће спровести јавну расправу, прикупити и обрадити примедбе и сугестије и сачинити извештај именују се:

* Милан Јовановић, Председник општине,
* Александар Перић, помоћник председника општине,
* Мирослав Ненадовић, начелник Општинске управе,
* Младен Ђокић, руководилац Одељења за буџет и финансије,
* Весна Ракић, шеф службе рачуноводства и трезора.

Задатак радног тела је да:

* предлоге,  примедбе  и  сугестије  примљене у  писаној форми на нацрт Одлуке размотри и заузме став о њиховом прихватању, делимичном прихватању или неприхатању,
* организује усмену јавну расправу,
* о спроведеном јавној расправи сачини извештај и доставити га Општинском већу без одлагања са нацртом Одлуке.

**Тачка 11.**

Овај Програма ступа на снагу даном доношења, а објавиће се заједно са позивом за јавну расправу и нацртом Одлуке на сајту општине Љубовија [www.ljubovija.rs](http://www.ljubovija.rs) и Јавном буџетском порталу.

Број: 06-113/2022-04 од 13.10.2022. године

**ОДЕЉЕЊЕ ЗА БУЏЕТ И ФИНАНСИЈЕ ОПШТИНЕ ЉУБОВИЈА**